**ՎԵՐԱՊԱՏՐԱՍՏՎՈՂ ՈՒՍՈՒՑՉԻ**

**ՀԵՏԱԶՈՏԱԿԱՆ ԱՇԽԱՏԱՆՔ**

****

**Հետազոտության թեման՝** Ուսուցչի կողմից սովորողի ուսուցման և դաստիարակության պլանավորումը՝ հանրակրթության պետական և առարկայական չափորոշիչներին համապատասխան

**Հետազոտող ուսուցիչ`**Նեկտար Մանվելյան

**Առարկա՝** Շախմատ

 **2022**

**Բովանդակություն**

Ներածություն…………………………………………………………………………3

Հետազոտական հիմնախնդրի հիմնավորում…………………………………….3

Հետազոտական հարցեր…………………………………………………………….4

Ուսուցչի կողմից սովորողի ուսուցման և դաստիարակության պլանավորումը՝ հանրակրթության պետական և առարկայական չափորոշիչներին համապատասխան…………………………………………………………………………4

Հետազոտական համատեքստ……………………………………………………………6

Եզրակացություններ……………………………………………………………………….8

Օգտագործված գրականություն………………………………………………………….9

**Ներածություն**

Հանրակրթության պետական չափորոշիչը հաստատվում է Հայաստանի Հանրապետության կառավարության կողմից: Հանրակրթության պետական չափորոշիչը սահմանում է հանրակրթական հիմնական ծրագրերի բովանդակության պարտադիր նվազագույնը, կրթական ծրագրի առավելագույն ծավալը, ըստ կրթական մակարդակների շրջանավարտներին ներկայացվող ընդհանրական որակական պահանջները, սովորողների գնահատման համակարգը: Առարկայական չափորոշիչները, որպես հանրակրթական պետական չափորոշչի բաղկացուցիչ մասեր, հաստատվում են Հայաստանի Հանրապետության կրթության պետական կառավարման լիազոր մարմնի կողմից[[1]](#footnote-1):

**ՀԵՏԱԶՈՏԱԿԱՆ ՀԻՄՆԱԽՆԴՐԻ ՀԻՄՆԱՎՈՐՈՒՄ**

Պետական չափորոշիչը սահմանում է պետության ակնկալիքը և պահանջը դպրոցից` հանրակրթական բոլոր աստիճանների սովորողներից և շրջանավարտներից: Չափորոշիչը հիմնվում է սովորողի հմտությունների կարողունակությունների վրա: Հավասարապես շեշտադրվում են սովորողի գիտելիքը, հմտությունը, դիրքորոշումը և արժեքային համակարգը:

Օրինակելի ուսումնական պլանի հիման վրա սահմանելով հանրակրթական հիմնական ծրագրերի բովանդակության պարտադիր նվազագույնը՝ միաժամանակ դպրոցները հնարավորություն ունեն դպրոցական և անհատական բաղադրիչի շրջանակում լինել ավելի ստեղծարար և սահմանել սեփական ուսումնական պլանը` հաշվի առնելով նաև սովորողի անհատական նախասիրությունները:

 **ՀԵՏԱԶՈՏՈՒԹՅԱՆ ՆՊԱՏԱԿԸ**

Մեր հետազոտության նպատակն է ներկայացնել ուսուցչի կողմից սովորողի ուսուցման և դաստիարակության պլանավորումը՝ հանրակրթության պետական և առարկայական չափորոշիչներին համապատասխան:

**ՀԵՏԱԶՈՏԱԿԱՆ ՀԱՐՑԵՐ**

1. Պետական առարկայական չափորոշիչները արդյո՞ք պարտադիր են ուսումնական գործընթացը կազմակերպելու համար:
2. Ի՞նչ հնարավորություններ են տալիս չափորոշիչները աշակերտներին:
3. Արդյո՞ք դրական են ազդում այդ չափորոշիչները աշակերտների ուսումառության վրա:

**Ուսուցչի կողմից սովորողի ուսուցման և դաստիարակության պլանավորումը՝ հանրակրթության պետական և առարկայական չափորոշիչներին համապատասխան**

Ցանկացած չափորոշիչ փորձում է համակարգել դպրոցում ուսուցանվող գիտելիքը: Հանրակրթական հիմնական ծրագրերը (տարրական, հիմնական և միջնակարգ) մշակվում են Չափորոշչի նորմերի և դրույթների համաձայն: Չափորոշիչը նպատակաուղղված է հավասարապես հասանելի, ներառական և որակյալ կրթության քաղաքականության ապահովմանը:

 Չափորոշչի պահանջները պարտադիր են հանրակրթական հիմնական և այլընտրանքային ծրագրերի, այդ թվում՝ առարկայական ծրագրերի, ուսումնական պլանների, դասագրքերի և ուսումնական գործընթացի բովանդակությանն առնչվող այլ ուսումնական նյութերի համար:

Չափորոշչի պահանջները պարտադիր են հանրակրթական ծրագրեր իրականացնող ուսումնական հաստատությունների համար՝ անկախ դրանց կազմակերպական-իրավական ձևից և ենթակայությունից[[2]](#footnote-2)։

Հանրակրթական առարկաների չափորոշիչները (այսուհետ` առարկայական չափորոշիչ) մշակվում են միջնակարգ կրթության պետական չափորոշչին համապատասխան :

Առարկայական չափորոշիչը մշակվում է հանրակրթության պետական կրթակարգում սահմանված հիմնական սկզբունքների համաձայն:

Առարկայական չափորոշչի հիման վրա մշակվում են ուսումնական առարկաների պետական ծրագրերը, որոնք հիմք են ծառայում դասագրքերի, ձեռնարկների և ուսումնական այլ նյութերի ստեղծման համար:

Առարկայական չափորոշչի հիման վրա կարող են ստեղծվել այլընտրանքային առարկայական ծրագրեր և դասագրքեր, որոնք նույնպես հաստատվում են նախարարության կողմից:

Դպրոցում կիրառվում են այն հանրակրթական չափորոշիրները, որոնք հաստատված են Հայաստանի Հանրապետության կառավարության կողմից: Չափորոշիչները կիրառվում են դասը ավելի նպատակահարմար և արդյունավետ իրականացնելու համար:

Չափորոշիչները սահմանում են ուսումնառության նպատակներն առ այն, թե ինչ պետք է սովորողն իմանա և կարողանա անել ըստ դասարանների կամ կրթական աստիճանի։

Չափորոշչով սահմանվում են 7 ուսումնական բնագավառներ. «Հայոց լեզու և գրականություն», «Հայրենագիտություն», «Օտար լեզուներ», «Բնագիտություն, Տեղեկատվական հաղորդակցական տեխնոլոգիաներ, Ճարտարագիտություն, Մաթեմատիկա (ԲՏՃՄ)», «Հասարակություն, հասարակական գիտություններ», «Արվեստ և արհեստ», «Ֆիզիկական կրթություն և անվտանգ կենսագործունեություն»: Նշված առարկաներն ունեն երաշխավորված ժամաքանակ բոլոր դպրոցներում` անկախ կազմակերպաիրավական ձևից[[3]](#footnote-3):

Յուրաքանչյուր ուսումնական բնագավառ ներկայացվում է պարտադիր և ընտրովի առարկաներով և թեմատիկ դասընթացներով:

 Կարողությունների և հմտությունների ամբողջությունը սովորողին հնարավորություն է ընձեռում գործնականում կիրառել ստացած գիտելիքները, հարստացնել ճանաչողական գործունեության սեփական փորձը, զարգացնել տրամաբանական, հաղորդակցական, համագործակցային, ինքնուրույն գործունեության և ստեղծագործական ունակությունները, նպաստում է նրա սոցիալականացմանը:

Չափորոշիչներում առանձնակի կարևորվում են ճանաչողության հետևյալ մեթոդները` վերլուծում, մասնավորում, համադրում, վերացարկում, անդրադարձում, մակածում (ինդուկցիա), արտածում (դեդուկցիա), ընդհանրացում, կանխատեսում:

Ընդհանրական որակական պահանջները որոշակիացվում և ամրագրվում են հանրակրթական առարկաների չափորոշիչներում և ծրագրերում, որտեղ նշվում է նաև սովորողին ներկայացվող պահանջների պարտադիր նվազագույն մակարդակը: Ավագ դպրոցի ընդհանուր և տարբերակված հոսքերից յուրաքանչյուրի համար, այս պահանջների պահպանմամբ, մշակվում են առարկայական առանձին չափորոշիչներ:

 **Հետազոտական համատեքստ։**

**Հետազոտությունը անցկացրել եմ Շախմատ դասավանդող 5 ուսուցիչների հետ:**

**Հետազոտության ընթացքում կիրառել եմ քանակական մեթոդների շարքին դասված հարցման մեթոդը:**

1. **Ի՞նչը կփոխեիք առարկայի դասավանդման չափորոշչում:**

Հարցվածներից բոլորը նշեցին, որ ծրագիրը խտացված է և որոշակիորեն փոփոխման ենթակա է:

1. **Ի՞նչ նոր փոփոխություններ կավելացնեիք, Ձեր առարկայի շրջանակներում, պետական և առարկայական չափորոշիչներին համապատասխան:**

Հարցվածների պատասխանները տարաբնույթ էին:

Ուսուցիչներից երկուսը պատասխանեցին, որչափորոշիչներում հավասարապես պետք է շեշտադրվեն սովորողի գիտելիքը, հմտությունը, դիրքորոշումը և արժեքային համակարգը:

Մյուս երկուսը պատասխանեցին՝ Շախմատ առարկան պետք է դասվանդել նաև ավելի բարձր դասարաններում, ինչը հնարավորություն կտա նրանց ավելի արագ կողմնորոշվելու ցանկացած հարցում, ինչպես նաև էլ ավելի կզարգացնի նրանց մտածողությունը:

 Իսկ մեկ ուսուցիչ պատասխանեց, որ ոչինչ էլ չի փոփոխի:

1. **Արդյո՞ք բավարար են Շախմատ առարկայի համար ներկայացված չափորոշիչները հանրակրթական դպրոցներում:**

Ուսուցիչները հարցին պատասխանեցին, որ հանրակրթական և առարկայական չափորոշիչները, որոնք ներկայացված են շախմատ առարկայի համար, բավարար են, սակայն կան որոշակի թերություններ, որոնք շտկելու արդյունքում կունենանք ավելի մշակված չափորշիչներ:

**Հետազոտություն նաև կատարել եմ աշակերտների շրջանում:**

**Հարցմանը մասնակցել են 3-4-րդ դասարանների աշակերտները՝ 50 աշակերտ:**

1. **Ի՞նչ է սովորեցնում շախմատ առարկան:**

Երեխաների 60 տոկոսը պատասխանեցին, որ առարկան նրանց օգնում է ավելի արագ կողմնորոշվել բարդ իրավիճակներում: 40 տոկոսը պատասխանեց՝ կենտրոնացնում է և հնարավություն է տալիս ճիշտ քայլեր անել:

1. **Ի՞նչը կփոխեիք շախմատ առարկայում:**

Երեխաների 70 տոկոսը պատասխանեց, որ ցանկանում են շաբաթական ավելի շատ դասաժամեր լինեն շախմատ առարկայից, իսկ 30 տոկոսը պատասխանեցին, որ դժվարանում են տնային հանձնարաություններ կատարել և տնային առաջադրանքները կհանեին դասապրոցեսից:

1. **Արդյո՞ք օգնում է Շախմատի ուսուցումը մյուս առարկաների առաջադրանքները հեշտ կատարելու հարցում:**

Սովորողների 80 տոկոսը պատասխանեց, որ օգնում է ավելի արագ կողմնորոշվել հատկապես մաթեմատիկա առարկայի շրջանակներում: 20տոկոսն էլ պատասխանեց, որ չի օգնում:

**Հետազոտություն անցկացրելեմ նաև որակական մեթոդների շարքին դասվող հարցազրույց մեթոդի շրջանակում:**

Հարցազրույցը վերցրել եմ Շախմատ առարկայի ուսուցիիչ Ամալյա Տիտիզյանից:

Տիկին Տիտիզյանը ասաց , որ Պետական առարկայական չափորոշիչները աշակերտներին հնարավորություն են ընձեռում իրենց մտավոր և ֆիզիկական կարողությունները շարունակաբար զարգացնել: Ինչպես նաև նշեց, որ ուսուցիչն իր աշխատանքում պետք է կարողանա հստակ պատկերացնել չափորոշչների պահանջները և ճիշտ կիրառի դասպրոցեսի ընթացքում, որն էլ հնարավություն կտա դասը արդյունավետ անցկացնել:

**Եզրակացություններ**

Հետազոտության արդյունքում հանգեցի այն եզրակացությանը, որՉափորոշիչները կիրառվում են դասը ավելի նպատակահարմար և արդյունավետ իրականացնելու համար:Դպրոցում կիրառվում են այն հանրակրթական չափորոշիրները, որոնք հաստատված են Հայաստանի Հանրապետության կառավարության կողմից: Ընդհանրական որակական պահանջները որոշակիացվում և ամրագրվում են հանրակրթական առարկաների չափորոշիչներում և ծրագրերում, որտեղ նշվում է նաև սովորողին ներկայացվող պահանջների պարտադիր նվազագույն մակարդակը:

Ոսուցիչների շրջանում կատարված հետազոտական հարցումների արդյունքում հանգեցի այն եզրահանգմանը, որ որոշակի փոփոխություններ պետք է կատարվեն առարկայի դասավանդման չափորոշիչներում, որոնք ավելի կնպաստեն դասավանդման արդյունավետությանը , դրա հետ մեկտեղ նկատելի էր նաև ուսուցիչների սերը և նվիրվածությունը առարկայի նկատմաբ:

Աշակերտների շրջանում կատարված հետազոտական հարցումերի արդյունքում հանգեցի նրան , որ աշակերտները սիրում են առարական,այն նրանց համար հետաքրքիր է: Այս ամենը արդյունք է նրան, որ առարկայի ընթացքում կան ճիշտ գծված չափորոշիչներ:

**Օգտագործված գրականություն**

<https://old-lib.armedu.am/resource/342>

<https://www.arlis.am/documentview.aspx?docid=149788>

1. <http://www.irtek.am/views/act.aspx?aid=25886>
1. <https://old-lib.armedu.am/resource/342> [↑](#footnote-ref-1)
2. <https://www.arlis.am/documentview.aspx?docid=149788> [↑](#footnote-ref-2)
3. <http://www.irtek.am/views/act.aspx?aid=25886> [↑](#footnote-ref-3)